open-index/open-wikipedia-markdown huggingface dataset:
Suomen Caritas

**Suomen Caritas** (, ) on vuonna 1960 perustettu katolinen avustusjärjestö, joka on osa maailmanlaajuista Caritas-järjestöjen verkostoa (*Caritas Internationalis*). Caritaksen toiminta pohjautuu katolisen kirkon yhteiskunnalliseen opetukseen. Suomen Caritas toimii Suomessa erityisesti maahanmuuttajien parissa yhteistyössä katolisten seurakuntien kanssa. Lisäksi Suomen Caritas tukee kehitysyhteistyöhankkeita Latinalaisessa Amerikassa, Aasiassa ja Afrikassa paikallisten kumppanien sekä muiden eurooppalaisten Caritas-järjestöjen kanssa.

Suomen Caritas saa tukea yksityishenkilöiltä, yhteisöiltä sekä julkisen sektorin toimijoilta Suomessa.

Suomen Caritaksella on toimisto ja pieni kauppa Meilahdessa, Helsingissä. 

## Lähteet

## Aiheesta muualla
* Katolinen.fi: Caritas - Caritas on katolinen avustusjärjestö 
* Suomen Caritaksen kotisivu
Arvo Ylpön muistomerkki

**Arvo Ylpön muistomerkki** eli **Hopeinen puu** on Helsingin Vallilassa sijaitseva, kuvanveistäjä Jukka Tuomisen toteuttama muistomerkki arkkiatri Arvo Ylpölle. Vuonna 2010 pystytetty muistomerkki sijaitsee Mäkelänkadun ja Hämeentien risteyksessä Lääkäritalon edustalla.

Muistomerkki muodostuu ovaalin muotoisesta sileäpintaisesta metalliosasta, josta nousee hopeoitu teräksinen puu sekä aukon läpi kasvava oikea pihlaja. Teos symboloi orgaanista kasvua ja elämän kiertokulkua, ja kuvaa siten vertauskuvallisesti Ylpön elämäntyötä lääkärinä. Teräspuu on tehty muotin avulla kopioksi elävästä puusta. Muistomerkkiin kuuluu lisäksi matala kivimuuri, johon on kirjattu Arvo Ylpön ja teoksen nimi.

Muistomerkin tilasi Suomen Lääkäriliitto, joka halusi sen toimitalonsa luo Helsingin Vallilaan. Helsingin kaupunkineuvottelukunta piti parempana sijoituspaikkana Meilahden sairaala-aluetta, joka olisi liittynyt lähemmin Ylpön elämäntyöhön. Muistomerkistä julistettiin vuonna 2007 kaksivaiheinen kilpailu, johon saapui 140 ehdotusta. Voittajaksi valittiin toukokuussa 2008 kuvanveistäjä Jukka Tuomisen ehdotus *Hopeinen puu*. Muistomerkki paljastettiin Lääkäriliiton perustamisen 100-vuotispäivänä 26. helmikuuta 2010. Paljastuksen suoritti Arvo Ylpön leski Lea Ylppö ja tilaisuudessa puhui emeritusprofessori Kauko Kouvalainen.

## Lähteet
Uimataito

**Uimataito** on määritelty Pohjoismaissa seuraavasti: henkilö on uimataitoinen, jos hän syvään veteen jouduttuaan osaa uida 200 metriä, josta 50 metriä selällään. Uimataito on välttämätön kansalaistaito, joka yhdessä vesipelastustaitojen kanssa mahdollistaa turvallisen vesillä liikkumisen ja vesiliikunnan harrastamisen läpi elämän.

Edellä mainituilla kriteereillä vuonna 2011 Suomen kuudesluokkalaisista noin 30 prosenttia ja 15–64-vuotiaista noin 68 prosenttia oli uimataitoisia. Erityisen heikko oli suomalaisten 55–64-vuotiaiden naisten uimataito: heistä vain 42 prosenttia osasi uida. Uimataitoisimpia puolestaan olivat 15–24-vuotiaat, joista 86 prosenttia osasi uida. Aikuisen uimataitoon vaikuttavatkin ikä, sukupuoli, kouluvuosien määrä ja asuinpaikka.

## Keskustelua uimataidosta
Kun koululaisten puutteellinen uimataito nousi keskustelunaiheeksi vuonna 2025, kansanedustaja Fatim Diarra (vihr.) kirjoitti, että "mikään suuri uskonto ei kiellä liikuntaa tai uimista."   Iranin hengelliseltä johtajalta Ajatollah Khomeinilta löytyy kuitenkin lausunto, jonka mukaan islam ei salli meressä uimista. Uinnin  olympiamitalisteissa on kaksi muslimia, tunisialaiset Oussama Mellouli ja Ahmed Hafnaoui.

## Lähteet

* 

### Viitteet
Arto Lindberg

**Arto Lindberg** tarkoittaa ainakin seuraavia suomalaisia:

*Arto Lindberg, Tuusulan pormestari
*Arto Lindberg (s. 1989), jalkapalloilija
Arto Lindberg (kunnanjohtaja)

**Arto Lindberg** (s. 1964) on suomalainen kunnanjohtaja. Hän on ollut vuodesta 2017 Tuusulan pormestari. Hän on toiminut politiikassa SDP:n jäsenenä.

Lindberg on koulutukseltaan rakennusinsinööri. Ennen pormestariksi valintaa hän työskenteli kiinteistöpäällikkönä ja toimi vuodesta 1992 Tuusulassa SDP:n kunnanvaltuutettuna.

## Lähteet
Tero Seppälä

**Tero Seppälä** on seuraavien henkilöiden nimi:

*Tero Seppälä (s. 1987), lentopalloilija
*Tero Seppälä (s. 1996), ampumahiihtäjä.
USS Lehigh

**USS Lehigh** voi tarkoittaa seuraavia Yhdysvaltain laivaston aluksia:
*USS Lehigh (1863), Passaic-luokan monitori
*USS Lehigh (AK-192), Alamosa-luokan kuljetusalus.
USS Chickasaw

**USS Chickasaw** voi tarkoittaa seuraavia Yhdysvaltain laivaston aluksia:
*USS Chickasaw (1864), Milwaukee-luokan monitori
*USS Chickasaw (1882), hinaaja
*USS Chickasaw (AT-83), Navajo-luokan hinaaja.
USS Passaic

**USS Passaic** voi tarkoittaa seuraavia Yhdysvaltain laivaston aluksia:
*USS Passaic (1862), Passaic-luokan monitori
*USS Passaic (YT-20), hinaaja nimetty ennen palvelukseen ottoa *USS Pontiaciksi*
*USS Passaic (AN-87), Cohoes-luokan verkonlaskija.
Fix (olut)

**Fix** () on perinteikäs kreikkalainen olutmerkki, jota valmisti alun perin samanniminen panimo vuodesta 1864. Oluen valmistus lopetettiin välillä vuonna 1983, ja sitä on valmistettu jälleen 2010-luvulta lähtien.

Fix-panimon perusti Baijerista kuningas Oton mukana saapunut Johann Karl Fuchs, kreikkalaisittain Ioánnis Fix, vuonna 1864. Panimo toimi ensin Péfkissä ja Kolonákissa, kunnes muutti Andréa Syngroú -valtakadulle klassiselle paikalleen vuonna 1893. Fix-olut alkoi saada kansanvälistä mainetta ja palkintoja 1900-luvun alkupuolella. Panimo kasvoi erityisesti Karl Fuchsin, kreikkalaisittain Károlos Fix, aikana 1920-luvulta lähtien, ja Fix-oluesta tuli kreikkalaisen oluen synonyymi.

Panimo joutui lopettamaan toimintansa vuonna 1983, koska kilpailu olutalalla oli kiristynyt, ja samaan aikaan Fix-suku oli sekaantunut epäonnistuneesti politiikkaan. D. Kourtákis SA hankki Fix-oluen oikeudet vuonna 1995, mutta ei onnistunut elvyttämään merkkiä. Olympiakí Zythopoiía -panimo hankki oikeudet vuonna 2009. Vuosina 2010–2011 rakennettiin uusi panimo Ritsónaan Euboialle, josta lähtien olutta valmistetaan jälleen sekä kotimaahan että vientiä varten. Ateenassa entisen panimon lähellä sijaitseva Ateenan metron asema kunnioittaa perinteikästä panimoa nimellään Syngroú-Fix.

Uutta Fix-olutta on kolmea tyyppiä, perinteinen vaalea lager Fix Hellas (5,0 %), tumma lager Fix Dark (5,2 %) ja alkoholiton Fix Ánef (”Ilman”).

## Lähteet

## Aiheesta muualla
Fix

**Fix** voi viitata seuraaviin:

* Fix, kreikkalainen olutmerkki
* *[[Fix (elokuva)|Fix]]*, yhdysvaltalainen elokuva vuodelta 2008
* Fix, virolainen yhtye
* Fix, sukunimenä:
** Paul Fix (1901–1983), yhdysvaltalainen luonnenäyttelijä.
Jakub Lauko

**Jakub Lauko** (s. 28. maaliskuuta 2000 Praha, Tšekki) on tšekkiläinen jääkiekkoilija, joka pelaa NHL-seura Boston Bruinsin organisaatiossa. Hän on pelipaikaltaan keskushyökkääjä, mutta hän osaa pelata myös laidassa.

## Ura
### Seuraura
Lauko on KLH Chomutovin kasvatti. Hän jakoi kaudella 2015–2016 seuran C-nuorten sisäisen maalipörssin voiton Kryštof Ouřadan ja Jakub Veselýn kanssa 26 osumallaan. Kaudella 2016–2017 Lauko debytoi Chomutovin miesten Extraliga-joukkueessa, jossa hän pelasi 28 runkosarja- ja yhdeksän playoff-ottelua tehden kaksi maalia. Lauko teki Extraliga-debyyttinsä vain 16-vuotiaana 11. marraskuuta 2016 HC Sparta Prahaa vastaan. Hän sai ottelussa jääaikaa 2.41 minuuttia. Ensimmäisen Extraliga-maalinsa Lauko teki neljännessä ottelussaan 18. marraskuuta 2016 HC Olomoucia vastaan.

QMJHL-joukkue Rouyn-Noranda Huskies varasi Laukon 107. pelaajana . Hän ei kuitenkaan siirtynyt joukkueeseen, vaan jatkoi kaudella 2017–2018 pelejään KLH Chomutovin Extraliga-joukkueessa. Laukon ensimmäinen täysimittainen kausi liigassa toi 42 runkosarjaottelussa tehot 3+6=9 ja kuudessa karsintasarjan ottelussa tehot 1+2=3.

Boston Bruins varasi Laukon kolmannella kierroksella 77. pelaajana . Hän teki jo saman vuoden syyskuussa seuran kanssa kolmivuotisen tulokassopimuksen. Samalla Lauko lähetettiin kaudeksi 2018–2019 hänet vuotta aiemmin varanneeseen QMJHL-joukkue Rouyn-Noranda Huskiesiin. Lauko voitti kauden päätteeksi liigan mestaruuden, President’s Cupin. Hän voitti koko Memorial Cup -lopputurnauksen piste- (Ed Chynoweth Trophy) ja syöttöpörssin tehoilla 2+6=8. Turnaus päättyi Huskiesin voittoon. 

Syksyn 2019 harjoitusleirin päätteeksi Boston Bruins lähetti Laukon AHL-joukkue Providence Bruinsin vahvuuteen.

Kesäkuussa 2024 Bruins kauppasi Laukon ja neljännen kierroksen varausvuoron vuoden 2024 varaustilaisuudessa Minnesota Wildiin vaihdossa Vinni Lettieriin ja neljännen kierroksen varausvuoroon vuoden 2024 varaustilaisuudessa. 

Maaliskuussa 2025 Wild kauppasi Laukon takaisin Bruinsiin yhdessä Marat Husnutdinovin ja kuudennen kierroksen varausvuoron vuoden 2026 varaustilaisuudessa kanssa vaihdossa Justin Brazeauun.

### Maajoukkueura

Lauko pelasi alle 20-vuotiaiden MM-kilpailuissa vuosina 2018, 2019 ja 2020. Noista viimeisin turnaus hänellä päättyi vain 53 sekunnin jälkeen, kun Laukon polvi vääntyi Venäjän Jegor Sokolovin taklauksesta. Hän pelasi myös alle 18-vuotiaiden MM-kilpailuissa vuonna 2018, jolloin Lauko toimi Tšekin varakapteenina. Hän jakoi tehoilla 3+3=6 joukkueen sisäisen pistepörssin voiton Jan Jeníkin kanssa.

Lauko pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Tšekin varakapteenina ja voitti hopeaa. Lauko pelasi myös World U-17 Hockey Challengessa vuonna 2016, jolloin hän oli joukkueensa paras pistemies ja maalintekijä tehoilla 4+3=7. Yhteensä Lauko on pelannut 19 nuorten ja 61 poikien maaottelua.

## Tilastot

## Lähteet
*
*
*

### Viitteet
Mythos (olut)

**Mythos** (, ”Myytti”) on kreikkalainen vaalea lagertyyppinen olut, jota valmistaa Carlsberg-konserniin nykyisin kuuluva Mýthos Zythopoiía (Μύθος Ζυθοποιία, ) -panimo. Se lienee maan tunnetuin olutmerkki ulkomailla.

Mythos-olutta on valmistettu vuodesta 1997. Se valmistetaan ohramaltaasta ja humalasta ja sen alkoholiprosentti on 5,0.

Mýthos Zythopoiía -yritys perustettiin vuonna 1968 ja toimi alun perin nimellä Henninger Hellas tuoden Kreikkaan saksalaista Henninger-olutta. Yritys muutettiin panimoksi vuonna 1992 ja otti vuonna 1994 nimen Nothern Greece Brewery. Yritys otti käyttöön nykyisen nimensä vuonna 2000, kun Mythos-oluesta oli tullut sen päätuote. Carlsberg osti panimon vuonna 2008.

## Lähteet

## Aiheesta muualla

* Mythos Brewery
Mythos

**Mythos** (, ”myytti”) voi viitata seuraaviin:

* Mythos, kreikkalainen olutmerkki
* Mythos, suomalainen yhtye
Metaxa

**Metaxa** () on kreikkalainen brandynkaltainen alkoholijuoma, jota on valmistettu vuodesta 1888.

Metaxan kehitti Psarálta kotoisin ollut silkkikauppias Spýros Metaxás, jonka sukunimi ja myös hänen nimeämänsä juoman nimi viittaa silkkiin. Metaxaa valmistettiin alun perin Pireuksessa ja vuodesta 1968 lähtien Kifissiássa. Sitä on valmistettu myös ulkomailla. Juomaa myytiin konjakkina vuoteen 1937, jolloin nimi rajattiin tietyille ranskalaisille juomille. Tämän jälkeen sitä myytiin brandynä, kunnes tämä nimitys rajattiin pelkästään viinitisleille. Metaxan omisti välillä brittiläinen Grand Metropolitan (nykyinen Diageo) -konserni. Nykyisin Metaxa on ranskalaisen Rémy Cointreau -konsernin hallussa oleva tuotemerkki vuodesta 2000.

Metaxan pohjana toimii Savatianó, Sultanina ja Black Corinth -rypäleistä tehty brandy, joka tislataan kahdesti. Tämän jälkeen se makeutetaan ikääntyneellä sámoslaisella ja límnoslaisella Muscat-viinillä ja maustetaan yrteillä salaisen reseptin mukaisesti. Tämän jälkeen juomaa ikäännytetään tammitynnyreissä. Metaxaa myydään yleensä kolmen, viiden tai seitsemän tähden Metaxana; tähdet ilmaisevat ikääntymisvuosia. Juomasta on valmistettu myös 12 tähden versiota sekä muita versioita. Metaxa on mahonginväristä, ja sen makua kuvataan pehmeäksi mutta voimakkaaksi ja tuoksua kukantuoksuiseksi. Metaxan alkoholiprosentti on versiosta riippuen 38,0–40,0&nbsp;%.

## Lähteet

## Aiheesta muualla
Game of Thrones (8. tuotantokausi)

Yhdysvaltalaisen televisiosarjan **''[[Game of Thrones]]in'' kahdeksas ja viimeinen tuotantokausi** esitettiin Yhdysvalloissa HBO-kanavalla keväällä 2019. Sarja perustuu George R. R. Martinin fantasiakirjasarjaan *[[Tulen ja jään laulu]]*. Viimeinen kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta *[[The Winds of Winter]]*.  Aikaisemmista kausista eroten kausi koostuu kuudesta jaksosta kymmenen sijaan.

Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington.

Viimeisen kauden kuvaukset alkoivat 23. lokakuuta 2017 ja päättyivät heinäkuussa 2018.

Kauden ensimmäinen jakso esitettiin Yhdysvalloissa 14. huhtikuuta 2019 ja Suomessa 15. huhtikuuta. Yle TV2:lla kausi esitettiin kahdessa osassa: ensimmäiset kolme jaksoa esitettiin joulukuussa 2019 ja jälkimmäiset kolme jaksoa tammikuussa 2020. 

## Jaksot


|}

## Näyttelijät
### Päärooleissa

### Sivurooleissa

## Tuotanto
Kahdeksatta tuotantokautta kuvattiin yhdeksän kuukautta eli merkittävästi pidempään kuin aiempia kausia, vaikka se oli tavallista lyhyempi; aiempia 10-jaksoisia kausia oli kuvattu keskimäärin 6 kuukautta.

## Julkaisu
### Markkinointi
Viimeisen kauden ensimmäinen traileri julkaistiin 6. joulukuuta 2018. Toinen traileri julkaistiin 13. tammikuuta 2019, jolloin paljastettiin, että kauden ensimmäinen jakso esitetään 14. huhtikuuta 2019.

## Lähteet
Ghailene Chaalali

**Ghailene Chaalali** (, s. 28. helmikuuta 1994 Manouba) on tunisialainen jalkapalloilija. Keskikentällä pelaava Chaalali edustaa Tunisian pääsarjassa pelaavaa Espérancea.

## Seurajoukkueura
Chaalali aloitti ammattilaisuransa Espérancen riveissä kaudella 2014–2015, jolloin hän pelasi kauden aikana 21 sarjaottelua tehden kaksi maalia.

## Maajoukkueura
Chaalali pelasi ensimmäisen maaottelunsa 12. kesäkuuta 2017 Afrikanmestaruuskarsintaottelussa Egyptiä vastaan. Hän teki toisessa maaottelussaan ensimmäisen maajoukkuemaalinsa 1. syyskuuta 2017 Kongon demokraattista tasavaltaa vastaan.

Kesäkuussa 2018 Chaalali valittiin Tunisian maajoukkueeseen 2018 MM-kilpailuihin Venäjälle.

## Lähteet
Pronssinen rituaalikirves

**Pronssinen rituaalikirves** on pronssikaudella ollut reikäkirveen  kirvestyyppi, joka oli varattu  vain uskonnollisten riittien toimittamiseen. Kirveiden tarkkaa roolia riiteissä ei tunneta, mutta siihen saattoi liittyä myyttiset kaksoset, jotka kantoivat kirveitä. Oikeiden ja usein myös parittain löydettyjen kirveiden lisäksi, on löydetty myös pienoispatsaita, jotka esittävät kirveitä kantavia kaksosia, ja kalliopiirroksia, joiden motiivit ovat aivan samat. Vaikka rituaalit olisi voinut toimittaa työkirveidenkin avulla, on niitä varten teetetty vain esityksissä käytettäviä kirveitä. Ne eivät aina ole olleet teräviä taikka ne eivät olisi edes kestäneet toistuvia iskuja. Yleensä ne ovat muita kirveitä koristeellisimpia ja monesti epäkäytännöllisiä. Vaikuttavimmat seremoniakirveet ovat olleet hyvin leveäteräisiä.

## Nimityksiä
Rituaalikirvestä voi kutsua myös nimellä *paraatikirves* tai *kulttikirves*. Sillä on muissa kielissä erilaisia nimityksiä:  tai .

## Esimerkkejä
Skogstorpin kirves (, kuva alla) on yleisnimitys rituaalikirveille, jollainen löytyi Kälbyn Skogstorpista Eskilstunasta vuonna 1862. Kirveitä löytyi kaksi, joista toinen oli kokonaan hajonnut. Kirveen terä on 39 senttimetriä pitkä ja 27 korkea. Se on valettu savisydämen ympärille millimetrin paksuna pronssilevynä. Sen kapenevan varren putkessa oli löydettäessä vielä kiinni tammesta veistetty varsi. Koristelussa oli käytetty kultaisia ympyräkiekkoja ja meripihkan palasia. Aivan samanlaiset kirveet on löydetty myös Tanskasta. Kirves on näytteillä Tukholman Historiallisessa museossa.

Galstadin kirves () löytyi Tumbergista (RAÄ Tumberg 11) ja se muistuttaa kovasti Tanskan Pohjois-Sjællannista löytynyttä rituaalikirvestä, josta on artikkelin pääkuva. Sen ajoituksen voisi ajatella olevan sama eli se kuuluisi myöhäispronssikaudelle.

SHM3573-309019.jpg|Skogstorpin kulttikirves (SHM 3573), Södermanland, Ruotsi, periodi II
SHM 22775-19216.jpg|Kulttikirves, Västerås, Västmanland, RAÄ Västerås 377:1, periodi II 
SHM 2548-225995-kultyxa-Lilla Slågarp, Skåne.jpg|Kulttikirves, Lilla Slågarp, Skåne, Ruotsi, periodi II 
DO-6830-Kultøkse.jpg|Kulttikirves, suolöytö, Tanska, periodit IV-VI
DO-1995-Processionsøkse fra Viby st.jpg|Kulttikirves, suolöytö, Viby, Kööpenhamina, periodit I-III
Tanum 255 fossum ID 10160602550001 IMG 8642.JPG|Rituaalikirveet ja kaksi miestä, Tanum 255 (Fossum)
Hällristning, Simrislund 1.jpg|Rituaalikirves, Simrislund
Tanum. gr. 4.jpg|Rituaalikirves oikealla, Tanum


## Lähteet
Frappé

**Frappé** eli **café frappé** () on kreikkalainen vaahtoava jääkahvi, joka valmistetaan pikakahvista, vedestä ja sokerista, ja johon laitetaan jääpaloja. Frappé-kahvia myydään erityisesti Kreikassa ja Kyproksella, ja se on erityisen suosittua kuumaan kesäaikaan.

Frappén kehitti Nestlé Hellaksen Nescafé-edustaja Dimítrios Vakóndios Thessalonikissa vuonna 1957. Juoman kerrotaan syntyneen puolivahingossa kaupungin kansainvälisten messujen aikaan, kun Vakóndioksella ei kerran ollut käytettävissään kuumaa vettä, vaan hän valmisti Nescafénsa jääkylmään veteen, joka oli alun perin tarkoitettu lasten kaakaojuomaan. Juoman suosio on kasvanut erityisesti 1970-luvulta lähtien. *Nescafé Frappéa* on myyty vuodesta 1979.

Frappé-kahvi valmistetaan joko cocktail-sekoittimella tai muulla sekoittimella. Siihen käytetään 1–2 teelusikallista pikakahvijauhetta, sokeria ja vähän vettä, ja nämä sekoitetaan vaahdoksi. Juoma kaadetaan korkeaan lasiin. Tämän jälkeen lisätään kylmää vettä ja jääpaloja. Frappé-kahvia myydään yleensä kolmella makeusasteella, makeana (*glykós*, 4 teelusikallista sokeria), keskimakeana (*métrios*, 2 teelusikallista sokeria) ja ilman sokeria (*skétos*). Frappésta on olemassa myös maidollinen versio, *frapógalo*, jossa maito lisätään lopuksi veden ohella tai sijasta.

Frappé-kahvia on kuvattu sodanjälkeisen Kreikan kahvikulttuurin sekä kreikkalaisen huolettoman kesäisen ulkoilmaelämän symboliksi.

## Lähteet

## Aiheesta muualla
USS Patapsco

**USS Patapsco** voi tarkoittaa seuraavia Yhdysvaltain laivaston aluksia:
*USS Patapsco (1799), 20-tykkinen sluuppi ex- *USS Chesapeake*
*USS Patapsco (1806), 1-tykkinen kuunari
*USS Patapsco (1812), kuunari
*USS Patapsco (1862), Passaic-luokan monitori
*USS Patapsco (AT-10), Patapsco-luokan hinaaja
*USS Patapsco (AOG-1), Patapsco-luokan tankkeri.
USS Weehawken

**USS Weehawken** voi tarkoittaa seuraavia Yhdysvaltain laivaston aluksia:
*USS Weehawken (1862), Passaic-luokan monitori
*USS Weehawken (CM-12), miinalaiva
*USS Weehawken (YTB-776), Natick-luokan satamahinaaja.
Koivu ja tähti (elokuvateatteri)

**Koivu ja tähti** (1980-luvun lopulle asti **Kuva-Tupa**) on keskipohjalaisessa Kannuksen kaupungissa vuosina 1938–2010 toiminut elokuvateatteri. Samalla nimellä toimi samassa rakennuksessa (Valtakatu 23) 1980-luvun lopulla perustettu kirjakauppa.

Kuva-Tuvan perusti pastori Vuorisen poika vuonna 1938. Vuonna 1945 omistajaksi tuli Evald Parkkinen, jonka poika Esko Parkkinen hoiti teatteria hänen jälkeensä. Parkkiset perustivat elokuvateatterin yhteyteen kirjakaupan. 1980-luvun lopulla sekä teatteri että kirjakauppa tuli Terttu Väntäsen omistukseen, ja teatterin nimeksi vaihdettiin Koivu ja tähti. Yksisalisen teatterin projektorit olivat tuolloinkin yhä alkuperäisiä saksalaisia, Ernemannin valmistamia. Terttu Väntänen kunnostutti toimitalona toimivan koristeellisen puurakennuksen ja uusi teatteria useaan otteeseen myöhemminkin. Vuoden 2005 paikkeilla kirjakaupalle tuli eri omistaja, Paula Untinen.

Vuonna 1997 Terttu Väntänen sai Kannuksen Yrittäjien yrittäjäpalkinnon. 2000-vuosikymmenen keskivaiheilla Kannuksen elokuvateatteri siirtyi Väntästen pojan Jussi Väntäsen Karhu ja Tähti -yhtiölle, jolla oli vuosina 2006–2010 omistuksessaan myös Lapuan elokuvateatteri Bio Monroe, jonka nimeksi tuli Karhu ja Tähti. Vuonna 2010 yhtiö ajautui konkurssiin, minkä seurauksena Kannuksen elokuvateatteri lopetti toimintansa yli 70 vuoden jälkeen, kun taas Lapuan Karhu ja tähti vaihtoi omistajaa ja sai uudeksi nimekseen Bio Marilyn Lapua. Jussi Väntäsen yhtiö omisti konkurssihetkellä Kannuksessa myös pienen kirjapainon ja matkatoimiston sekä Kälviällä Passojan äänitysstudion.

Lokakuussa 1996 Kannuksen Koivussa ja tähdessä sai maailmanensi-iltansa Ere Kokkosen elokuva *[[Elämä lyhyt, Rytkönen pitkä (elokuva)|Elämä lyhyt, Rytkönen pitkä]]*. Kutsuvierasnäytäntöön oli kutsuttu naapurikunnasta Lestijärveltä elokuvan kuvauksiin osallistuneita kuntalaisia ja päättäjiä. Muun muassa Lestijärven kunnanjohtaja Jari Kangasvieri esittää elokuvassa palopäällikköä.

## Lähteet
USS Nantucket

**USS Nantucket** voi tarkoittaa seuraavia Yhdysvaltain laivaston aluksia:
*USS Nantucket (1862), Passaic-luokan monitori
*USS Nantucket (IX-18), Alert-luokan tykkivene ex-*USS Ranger*
*USS Nantucket (SP-1153), kuljetusalus
*USS Nantucket (LCS-27), Freedom-luokan rannikkotaistelualus.
USS Montauk

**USS Montauk** voi tarkoittaa seuraavia Yhdysvaltain laivaston aluksia:
*USS Montauk (1862), Passaic-luokan monitori
*USS Montauk (SP-392), miinanraivaaja
*USS Montauk (SP-1213), hinaaja
*USS Montauk (LSV-6), Osage-luokan maihinnousualus.
Ghanan yliopisto

**Ghanan yliopisto** (, lyhennys *UG*) on Ghanan pääkaupunki Accrassa toimiva julkinen yliopisto. Yliopisto on perustettu vuonna 1948. Vuonna 2017 sillä oli noin 39&nbsp;400 opiskelijaa.

Ghanan yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa.

Yliopiston erillislaitoksena toimii esimerkiksi Noguchin lääketieteellinen tutkimuslaitos (NMIMR), joka on nimetty vuonna 1928 Ghanassa kuolleen japanilaisen bakteorologin Hideyo Noguchin mukaan. NMIMR on Ghanan johtavia biolääketieteellisiä tutkimuslaitoksia ja toimii esimerkiksi eräänä Maailman terveysjärjestön influenssatutkimuskeskuksena laboratorioineen.

## Lähteet

## Aiheesta muualla
Koivu ja Tähti (kulttuurikeskus)

**Koivu ja Tähti** on Pohjois-Pohjanmaan Muhoksella sijaitseva kulttuurikeskus, johon kuuluvat 300-paikkainen auditorio-konserttisali, Muhoksen kirjasto ja sen kotiseutuhuone sekä Kulttuurikeskuksen Aula, joka myös toimii konserttien ja muiden tilaisuuksien pitopaikkana.

Auditoriossa järjestetään kokousten ja konserttien lisäksi säännöllisiä elokuvaesityksiä.

Kulttuurikeskus on valmistunut vuonna 1997 arkkitehtitoimisto Harju Oy:n suunnittelemana. Se on saanut nimensä Topeliuksen sadusta *[[Koivu ja tähti]]*, jonka syntyhistoria liittyy Muhokseen ja Topeliuksen sukuun.

## Lähteet
Hamdi Nagguez

**Hamdi Nagguez** (, s. 28. lokakuuta 1992 Menzel Kamel) on tunisialainen jalkapalloilija. Puolustajana pelaava Nagguez edustaa Egyptin pääsarjassa pelaavaa Zamalekia.

## Maajoukkueura
Nagguez pelasi ensimmäisen maaottelunsa 5. syyskuuta 2015 Afrikanmestaruuskarsintaottelussa Liberiaa vastaan.

Kesäkuussa 2018 Nagguez valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa avausottelunsa Belgiaa vastaan tultuaan ensimmäisen puoliajan lopulla vaihdosta kentälle. Nagguez oli toisessa ottelussaan avauksessa Panamaa vastaan.

## Lähteet
Juban yliopisto

**Juban yliopisto** (, ) on Etelä-Sudanin pääkaupungissa Jubassa toimiva julkinen yliopisto, joka on perustettu laajemman Sudanin aikana vuonna 1975. Ensimmäiset Juban yliopiston opiskelijat aloittivat vuonna 1977.

Vuosina 1988–2010 yliopiston toiminta oli siirretty Khartumiin. Vuonna 2006 yliopiston nimi vaihdettiin muotoon *Juba National University*. Etelä-Sudanin itsenäistyttyä vuonna 2011, Juban yliopiston Khartumin kampukselle perustettiin uusi sudanilainen yliopisto (Bahrin yliopisto, ). Toisaalta Juban yliopiston toiminta käynnistettiin uudelleen Jubassa.

Yliopistolla on noin 10&nbsp;000 opiskelijaa ja 400 hengen opetushenkilökunta.

## Juban yliopiston kirjasto
Etelä-Sudanissa ei ollut vuoden 2018 puolivälissä varsinaista kansalliskirjastoa, mutta maan keskeisimpiin kirjastoihin kuuluva Juban yliopiston kirjasto hoitaa monia tyypillisesti kansalliskirjastolle kuuluvia tehtäviä. Merkittävä osa Juban yliopistokirjaston aiemmista kokoelmista jäi maan itsenäistyttyä Khartumiin.

Etelä-Sudanin kansallisarkistolla on laaja kokoelma Etelä-Sudanin alueen arkistoaineistoa. Näitä kunnostetaan osin ulkomaisen tuen avulla; eteläsudanilaisia on koulutettu tähän restaurointityöhön esimerkiksi Egyptin Bibliotheca Alexandrinassa. Etelä-Sudan on saanut Norjalta tukilupauksen kansallisarkiston rakentamisen rahoittamisesta. Kansallisarkisto on osa Etelä-Sudanin yleisempää tavoitetta rakentaa nuorelle valtiolle kansalliset kulttuuri-instituutiot, mukaan luettuna kansallismuseo, kansalliskirjasto sekä kansallinen teatteri- ja kulttuurikeskus. 

Etelä-Sudanissa lukutaito ja yleisesti ihmisten koulutustaso on eräs maailman alhaisimpia, joidenkin lähteiden mukaan maassa oli maailman alhaisin lukutaitoprosentti. Esimerkiksi yli 15-vuotiaiden eteläsudanilaisten lukutaito oli YK:n kehitysohjelma UNEPin mukaan vain 31,9 prosenttia vuonna 2015. Tätä heikompi aikuisten lukutaito löytyi YK:n kehitysohjelman mukaan vain Nigeristä (19,1&nbsp;% aikuisista) ja Guineasta (30,4&nbsp;%).

## Lähteet

## Aiheesta muualla
* University of Juba named ‘center for excellence’ (7.6.2015)  (eyeradio.org)
* Koch Madut (18.4.2018) University Student Shot Dead by Gov’t Troops in Juba  (thetowerpost.com)
* Juba University 'risks closure' due to funding shortage (28.6.2017)  (radiotamazuj.org)
Erich Natusch

**Erich Friedrich Wilhelm Natusch** (23. helmikuuta 1912 Grünberg in Schlesien – 11. maaliskuuta 1999) oli saksalainen kilpapurjehtija ja olympiamitalisti.

Natusch voitti Louhi-veneluokassa olympiapronssia Helsingissä 1952. Hän kilpaili myös Melbournen kesäolympialaisissa 1956.

## Lähteet
* Erich Natusch Bio, Stats, and Results Olympics at Sports-Reference.com 

### Viitteet
Nicolò Rode

**Nicolò Rode** (1. tammikuuta 1912 Lussinpiccolo, Itävalta-Unkari – 4. toukokuuta 1998 Verona) oli italialainen kilpapurjehtija ja olympiavoittaja.

Rode voitti Star-veneluokassa parinsa Agostino Straulinon kanssa olympiakultaa Helsingissä 1952 ja olympiahopeaa Melbournessa 1956. Lontoon kesäolympialaisissa 1948 hän sijoittui viidenneksi.

## Lähteet
* Nico Rode Bio, Stats, and Results Olympics at Sports-Reference.com 

### Viitteet

## Aiheesta muualla
Todi

**Todi** on Italian keskiosassa Umbrian alueella sijaitseva kaupunki. Se sijaitsee noin 400 metriä korkean kukkulan laella, lähellä Tiber-jokea, jonka laaksoon kaupungin länsi- ja pohjoispuolelta avautuvat näkymät.

## Historia
Kansanperinteen mukaan Todin kaupungin perusti Hercules surmattuaan paikalla Cacuksen. Historiallisesti Todi perustettiin 700–800 ekr. lukujen taitteessa umbrialaisten rajakaupungiksi etruskien alueen tuntumaan, mihin perustuukin kaupungin historiallinen rajaa tarkoittava nimitys Tutere. Roomalaiset valloittivat Todin vuonna 217 ekr.

Vuonna 1367 Todi liitettiin Paavin Kirkkovaltioon. Se pysyi osana Kirkkovaltiota, lukuun ottamatta Napoleonin valtakautta, vuoteen 1860 asti.

## Kaupunkikuva ja nähtävyydet
Todia ympäröi kolme sisäkkäistä kaupunginmuuria, joista näkee kaupungin koon eri aikakausina. Lähellä keskustaa on Santa Maria della Consolazione -kirkko, yksi Umbrian suurimmista renessanssirakennuksista. Keskusaukion nimi on Piazza del Popolo, ja sitä reunustavat hallintorakennukset 1200–1300-luvuilta sekä katedraali, joka on perustettu 1100-luvulla.

Ylempänä rinteessä ovat vuonna 1503 tuhoutuneen linnoituksen rauniot sekä Piazzale IV Novembre, josta on näkymät Tiber-joelle yli kaupungin.

## Kuvia

Todi 1.JPG|Todin kaupunki Umbriassa, vuonna 2004.
Todi città.jpg|Näkymä kaupungin muureilta, vuonna 2017. 
Todi - panoramio.jpg|Todin kaupungin reunimmaisia taloja, vuonna 2009.
Todi Roman.JPG|Rakennusten seiniä on rakennettu eri aikakausien aikana Todissa. 
Santa Maria della Consolazione (Todi, Umbria, Italia).jpg|Saint Maria della Consolazione -kirkko, vuonna 2007.


## Lähteet

## Aiheesta muualla
* Ruskaretkellä Umbriassa, osa 1: tunnelmallinen Todi 
*
Deerfield Beach

**Deerfield Beach** on kaupunki Floridan osavaltion itärannikolla, Yhdysvalloissa. Se sijaitsee Browardin piirikunnassa. Deerfield Beach kuuluu Miamin suurkaupunkialueeseen. Kaupungin väkiluku oli vuoden  väestönlaskennassa 75 018. 

## Kuvia kaupungista

Tiedosto:Deerfield Beach north Photo D Ramey Logan.jpg|Deerfield Beachin pohjoisosa
Tiedosto:Palm Trees Line Deerfield Beach Photo D Ramey Logan.jpg|Katu Deerfield Beachissä 
Tiedosto:Deerfield-city-hall.jpg|Deerfield Beachin kaupungintalo


## Lähteet

## Aiheesta muualla
KwaZulu-Natalin yliopisto

**KwaZulu-Natalin yliopisto** (, lyhennys UKZN) on Etelä-Afrikan KwaZulu-Natalin provinssissa toimiva julkinen yliopisto. Sillä on viisi kampusaluetta neljällä paikkakunnalla. Yliopisto on perustettu vuoden 2004 alussa kahden yliopiston - 1910 alkunsa saaneen *University of Natal*in ja vuonna 1960 perustetun *University of Durban-Westville*n - yhdistämisen myötä.

KwaZulu-Natalin yliopistossa oli vuonna 2017 noin 32&nbsp;000 opiskelijaa, joista viisi prosenttia oli kansainvälisiä opiskelijoita. 

UKZN luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle neljännelle sijalle Afrikassa ja maailmassa jaetulle 401.–500. sijalle.

## Lähteet

## Aiheesta muualla
Gerald Stanick

**Gerald Stanick**. (s. 9. marraskuuta 1933 Winnipeg) on kanadalainen alttoviulisti. Hän opiskeli Winnipegissä John Konradin ja Richard Seabornin johdolla sekä Indianan yliopistossa opettajanaan David Dawson. Hän toimi esiintymisurallaan sekä eri orkestereissa että kamarimusiikkikokoonpanoissa, joihin lukeutuivat Corydon Trio ja Quartet Canada. Hän on myös toiminut opettajana, jonka oppilaiden joukossa ovat olleet James Creitz, Neal Gripp, Douglas McNabney ja Leslie Robertson.

## Lähteet
Boyd McDonald

**Boyd McDonald** (s. 28. syyskuuta 1932 Tuberose, Saskatoon) on kanadalainen pianisti ja säveltäjä. Hän opiskeli Saskatoonissa pianonsoittoa Lyell Gustinin ja sävellystä Murray Adaskinin johdolla. Canada Councilin tuella hän pääsi vuosina 1957–1960 opiskelemaan Pariisiin Nadia Boulangerin ja Jean Casadesusin kanssa. Hänen muita sävellysopettajiaan olivat Darius Milhaud, John Cage ja Stefan Wolpe kesäkouluissa.

Vuonna 1966 McDonald perusti Garth Beckettin kanssa pianoduon, joka teki Lontoon-debyyttinsä Wigmore Hallissa vuonna 1972 ja New Yorkin -debyyttinsä Alice Tully Hallssa 1978. Duo kantaesitti Bruce Matherin, Robert Turnerin, Jack Behrensin ja Owen Underhillin tilausteoksia. McDonald on myös erikoistunut fortepianon soittamiseen. Hän oli mukana perustamassa Classical Trio -kokoonpanoa barokkiviulisti Jeanne Lamonin ja barokkisellisti Christina Mahlerin kanssa. Vuonna 1989 hän kiersi Nova Scotiassa Mannheim Trion kanssa. Hän on myös esiintynyt baritoni David Falkin kanssa vanhan musiikin festivaalilla Bostonissa. 

McDonaldin omien teosten joukossa ovat *Suite for Nine Solo Instruments* (1959), *Lamen for Pushti* (1984), *Time Lines for Piano Duet* (1982), *Three for Two* (1989), *Dialogue* cembalolle ja fortepianolle (1992) ja *Bachillennium for Piano Duet* (2000).

## Lähteet
Gloria Saarinen

**Gloria Saarinen** (o.s. *Manson*; s. 21. syyskuuta 1934 Dunedin) on uusiseelantilaissyntyinen, mutta sittemmin kanadalaistunut ja vuonna 1964 Kanadan kansalaisuuden saanut pianisti. Hän opiskeli aluksi Uudessa-Seelannissa. Sitten hänen opettajinaan toimivat Lontoossa ja muualla Euroopassa Frederic Jackson, Friedrich Wuehrer, Richard Hauser, Alfred Cortot, Guido Agnosti ja Abbey Simon. Saarinen asettui vuonna 1963 Calgaryyn, jossa hän sai samana vuonna Harriet Cohen Commonwealth Medalin.

Saarinen on tehnyt yhteistyötä muiden muassa Menahem Presslerin, Allan Monkin, Mark DuBoisin, Steven Starykin ja Edith Wiensin kanssa. Kamarimuusikkona hän on esiintynyt eri jousikvartettien kanssa, ja hän on konsertoinut monien johtavien orkestereiden kanssa; näitä ovat johtaneet muiden muassa Ernest MacMillan ja Arthur Fiedler. 

Vuonna 1970 Saarinen oli perustamassa One Third Ninth Trioa, jonka kanssa hän soitti, kunnes kokoonpano hajosi vuonna 1981. Vuonna 1988 hän perusti Chinook Trion huilisti Susan Hoeppnerin ja sellisti Ofra Harnoyn (myöhemmin Amanda Forsythin) kanssa. Hän seurasi pianistina Stephanie Sebastiania Canadian Piano Triossa. Hän tilasi teoksia Murray Adaskinilta, Violet Archerilta, Malcolm Forsythiltä, Allan Raelta ja muilta. Hän soitti myös Oscar Petersonin, Srul Irving Glickin, Chan Ka Ninin, Harry Somersin ja muiden teoksia. Hän on opettanut eri opinahjoissa ja perustanut Chinook-pianokilpailun, josta tuli kansallisen tason tapahtuma vuonna 1985.

Saarisen levytysten joukossa ovat Franz Schubertin kaikkien duettojen tulkinnat Arnold Draperin kanssa. Hän on saanut erinäisiä tunnustuksia, kuten Albertan hallituksen palkinnon kulttuurisaavutuksista, joka annettiin hänelle vuoden 1988 talviolympialaisten yhteydessä.

## Lähteet
Piltene

**Piltene** (, ) on latvialainen kaupunki Ventspilsin kunnassa, Kuurinmaalla luoteis-Latviassa. Se on Ventajoen oikealla rannalla, noin 22 km Ventspilsistä. Siellä oli 1300–1600-luvuilla piispanlinna.

## Lähteet
Adolf Carling

**Kustaa Adolf Carling** (22. marraskuuta 1882 Helsinki – 1966 Helsinki) oli ensimmäinen reformaation jälkeinen katolinen suomenkielinen pappi, monsignore, Suomessa.

Carlingin vanhemmat olivat seppä Johannes Kalpa (ent. Carling) ja Birgitta Karppinen. Carling tuli ylioppilaaksi 1901, opiskeli Rooman katolisessa pappisseminaarissa 1906–1907 ja Rooman gregoriaanisessa yliopistossa 1907–1911. Hänet vihittiin papiksi Pietarissa 1911. Viipurin katolisen seurakunnan kirkkoherrana, venäläisen koulun uskonnonopettajana ja sotaväen kappalaisena Carling toimi 1911–1918, Helsingin katolisen seurakunnan palveluksessa 1920–1921 ja Terijoen katolisen seurakunnan esimiehenä 1921–1939. Helsingin katolisen seurakunnan pastoriksi Carling siirtyi 1940. Hän työskenteli myös Puolan lähetystön virkailijana 1920–1921, Terijoen kauppakoulun kielten opettajana 1928–1931 ja Terijoen yhteislyseon latinan tuntiopettajana 1929–1930. Sotilaspappina Carling toimi 1943–1944.

Carling julkaisi muun muassa teoksen *Kristinopin ensi alkeet* (1920) sekä rukouskirjat (1925, 1949) ja työskenteli *Uskon Sanomat* -lehden vastaavana toimittajana vuodesta 1925. Paavin kotiprelaatti hän oli vuodesta 1921.

## Lähteet

## Aiheesta muualla
* Puolanopiskelija, patriootti ja pappiskokelas: Adolf Carling, osa 1. Viitattu 21.6.2018
* Pappi, profeetta ja puoltaja: Adolf Carling, osa 2. Viitattu 21.6.2018.
* Vuorela, Kalevi 1993. *Monsignore Adolf Carling: suomalainen pappi ja patriootti*. Helsinki: Studium Catholicum. 314 s.
* Työn ja sanan kansalaisia, Kansan kuvalehti, 12.08.1927, nro 32, s. 11, Kansalliskirjaston digitaaliset aineistot
Makereren yliopisto

**Makereren yliopisto** (, lyhennys **MUK**) on Ugandan pääkaupungissa Kampalassa toimiva arvostettu julkinen yliopisto. Yliopisto on nimetty sen Kampalassa sijaitsevan pääkampuksen sijaintipaikkan mukaan: Makerere hill oli yksi seitsemästä mäestä, jolle kaupunki kasvoi 1900-luvun alkupuolella.

Yliopisto on perustettu 1922 alkujaan tekniseksi oppilaitokseksi nimellä *Uganda Technical College* (sitten *Makerere College*). Oppilaitos kasvoi nopeasti. Vuodesta 1949 vuoteen 1963 saakka se oli Lontoon yliopistoon (*[[University College London]]*) kytkeytyvä korkeakoulu (*University College*). Vuonna 1963 siitä tuli yksi kolmesta Itä-Afrikan yliopiston (*University of East Africa*) muodostaneesta korkeakoulusta. Itsenäisen yliopiston aseman Makereren yliopisto sai vuonna 1970.

Makereren yliopistossa oli vuonna 2025 noin 28&nbsp;200 opiskelijaa. Se luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2021 listallaan jaetulle viidennelle sijalle Afrikassa ja maailmassa jaetulle 401.–500. sijalle. THE:n vuoden 2025 listalla yliopisto sijoittui maailmassa jaetulle 1201.–1500. sijalle.

## Alumneja
* Moody Awori, Kenian varapresidentti 2003–2008
* Mwai Kibaki, Kenian presidentti 2002–2013
* Rosemary Museminali, ruandalainen poliitikko ja diplomaatti
* Etheldreda Nakimuli-Mpungu, ugandalainen epidemiologi ja psykiatri
* Apolo Nsibambi, Ugandan pääministeri 1999–2011
* John Sentamu, entinen Yorkin arkkipiispa
* Sandra Suubi, ugandalainen kuvataiteilija ja laulaja
* Ngũgĩ wa Thiong’o, kenialainen kirjailija, toisinajattelija ja mielipidevanki
* Bobi Wine, ugandalainen laulaja, näyttelijä ja poliitikko

## Lähteet

## Aiheesta muualla

*Makerere hill: Makerere University  (ugandasafaristours.com)
*Makerere University's Location - Kampala Capital City
Vaellan vaellan

**Vaellan vaellan** on Harri Saksalan ensimmäinen sooloalbumi vuodelta 1979. Sillä Saksala esittää 12 laulua useimmiten vain yhden tai kahden instrumentin säestämänä. Laulujen säveltäjinä on Saksalan itsensä lisäksi muun muassa Jukka Linkola ja Markku Kujala ja sanoittajina Claes Andersson, Tommy Tabermann ja Katri Vala. Levyn joistakin lauluista muodostuu kaksi kolmen laulun sarjaa: A-puolen avaukseksi sijoitetun Helsinki-sarjan aloittaa Saksalan tunnetuimpiin lauluihin kuuluva ”Vanha Rööperi”, ja B-puolen aloittaa Viljo Tervosen suomentama Unkari-sarja, kolme unkarilaista kansansävelmää.

*[[Helsingin Sanomat|Helsingin Sanomien]]* levyarvostelussa kesäkuulta 1979 Markku Fagerlund sanoo pienimuotoisen levyn valloittavan teknisen taituruuden ja komeiden sävellysten sijaan välittömyydellään ja sympaattisen lämpimällä tunnelmallaan.

## Kappaleet
### A-puoli
#### Helsinki-sarja
:1.	Vanha Rööperi – 4.05
::(Harri Saksala)
:2. Kesä Sörnäisissä – 2.38
::(Harri Saksala – Katri Vala)
:3. Helsinki, rakastettuni – 4.00
::(Jukka Linkola – Claes Andersson)
4. Pilpalan sahalla – 1.47
:(Harri Saksala)
5. Kevätlaulu – 3.31
:(Markku Kujala)
6. Siniperho – 4.15
:(Pedro Luis Ferrer – Harri Saksala, Jaana Lappo)

### B-puoli
#### Kolme unkarilaista laulua
:7.	Vaellan, vaellan – 2.00
::(Trad. – Viljo Tervonen)
:8. Riikinkukko lentää – 2.25
::(Trad. – Viljo Tervonen)
:9. Kolme tynnyriä – 1.03
::(Trad. – Viljo Tervonen)
10. Minä haluaisin – 3.00
:(S. Paakkunainen – Tommy Tabermann)
11.	Balladi aseman nuorukaisesta – 2.56
:(Harri Saksala – Aulikki Oksanen)
12. Robert Blum – 3.45
:(Harri Saksala)

## Muusikot
*laulu, harmonikka – Harri Saksala
*kitara, bassokitara – Antero Jakoila
*piano – Jukka Linkola, raidalla 5 Juhani Vitikka
*tenorisaksofoni, huilu – Sakari Kukko
*symbaali – Tero Sarikoski

## Lähteet
Undiinit

**Undiinit** ( = aalto) eli **aallottaret** ovat veden hengettäriä tai haltiattaria, ja yleensä ne on kuvattu naishahmoina.

Undiinit kuuluivat keijuihin. Näin uskoi Paracelsus (1493–1541) vuonna 1530 teoksessaan *Liber de nymphis*. Niiden sielu ei ollut kuolematon, mutta ne saattoivat saada sen yhtyessään ”maalliseen” mieheen.

## Lähteet

## Aiheesta muualla
Impivaaran liikuntakeskus

**Impivaaran liikuntakeskus** sijaitsee Turussa Kaerlan kaupunginosassa noin kolme kilometriä keskustasta pohjoiseen. 

Liikuntakeskuksen alueella on uimahalli, jalkapallohalli, jäähalli, nurmikenttä, ulkotenniskenttiä, kuntorata, ulkokuntoilulaitteita, hiihtolatu ja suksivuokraamo, lasten pulkkamäki ja hiihtomaa sekä tulentekopaikka. Näiden Turun kaupungin ylläpitämien liikuntapaikkojen lisäksi alueella on yksityisiä liikuntapaikkoja muiden muassa Impivaaran kuplahalli (aikaisemmin Javenture-areena), Jarkko Nieminen Areena, jousiammuntarata, ratagolfkenttä ja vesipuisto JukuPark. 

Alueelle on suunnitteilla padelkenttä.

## Lähteet
Dekstraanisukraasi

**Dekstraanisukraasi** on transferaaseihin kuuluva entsyymi. Dekstraanisukraasi muodostaa dekstraanipolysakkaridia liittämällä glukoosiyksiköitä toisiinsa. Glukoosin lähteenä toimii sakkaroosi. Entsyymiä esiintyy monissa bakteereissa esimerkiksi *[[Leuconostoc]]*- ja Streptococcus-sukujen lajeissa. Immobilisoitua dekstraanisukraasia käytetään dekstraanin bioteknillisessä valmistuksessa. Dekstraanisukraasin EC-numero on EC 2.4.1.5 ja CAS-numero 9032-14-8.

Dekstraanisukraasi on molekyylimassaltaan noin 160&nbsp;kDa oleva proteiini. Dekstraanisukraasin aminohapoissa on runsaasti niin kutsuttuja happamia aminohappoja kuten asparagiinihappoja ja glutamiinihappoja. Luonnossa entsyymi käyttää substraattinaan vain sakkaroosia, mutta laboratorio-olosuhteissa se on saatu käyttämään myös muita lähtöaineita. Dekstraanisukraasin katalysoiman reaktion reaktiomekanismille on esitetty useita vaihtoehtoja. Kineettiset kokeet vahvistavat ehdotusta mekanismiksi, jossa entsyymillä on kaksi sakkaroosin sitoutumiskohtaa. Dekstraanisynteesin aluksi negatiivisesti varautunut aspartaattiryhmä reagoi sakkaroosin kanssa ja hajottaa sen fruktoosiksi ja glukoosin ja entsyymin väliseksi esteriksi. Toinen aktiivisen kohdan aspartaattiryhmä tekee saman toiselle sakkaroosimolekyylille. Tämän jälkeen entsyymi katalysoi glukoosiyksiköiden välisiä glykosidisten sidosten muodostumisia ja dekstraaniketju kasvaa. Ketju yleensä myös haaroittuu eli se ei ole lineaarinen.

## Lähteet
Red Fang

**Red Fang** on yhdysvaltalainen stoner metal -yhtye, joka on perustettu vuonna 2005. Yhtye on julkaissut neljä studioalbumia.

Yhtye on tunnettu myös huumoripitoisista musiikkivideoistaan. Esimerkiksi yhtyeen "Shadows"-musiikkivideo parodioi *[[Predator - saalistaja|Predator]]*-elokuvaa.

## Jäsenet
* Bryan Giles – rytmikitara, laulu
* David Sullivan – soolokitara
* Aaron Beam – basso, laulu
* John Sherman – rummut

## Diskografia
### Studio-albumit
* 
* 
* 
* 
* 

### Singlet
* "Prehistoric Dog" (2009)
* "Witness" (2009)
* "Wires" (2011)
* "Crows in Swine" (2012)
* "Blood Like Cream" (2013)
* "No Hope" (2013)
* "Only Fools Rush In/Why?" (2015)
* "Antidote" (2019)

## Red Fang Suomessa

* 24. huhtikuuta 2012, Tavastia, Helsinki
* 4. elokuuta 2012, Porispere, Pori
* 8. huhtikuuta 2014, Klubi, Tampere
* 10. huhtikuuta 2014, Lutakko, Jyväskylä
* 11. huhtikuuta 2014, Tavastia, Helsinki
* 26. kesäkuuta 2015, Provinssirock, Seinäjoki
* 1. heinäkuuta 2022, Tuska, Helsinki

## Lähteet
Conviction

**Conviction** on yhdysvaltalainen oikeusdraamasarja. Sen esittäminen alkoi Yhdysvalloissa ABC-kanavalla 3. lokakuuta 2016.

ABC vahvisti marraskuussa 2016 sarjan jäävän 13 jakson mittaiseksi. Virallinen lopettamispäätös julkaistiin 11. lokakuuta 2017.

## Näyttelijät

## Tuotanto
Sarjan pilottijakso kuvattiin Kanadan Torontossa maaliskuussa 2016. Pilottijakson kuvauksien aikana päähahmon nimenä oli Carter Morrison, joka muuttui muotoon Hayes Morrison kuvauksien aikana.

## Lähteet

## Aiheesta muualla
* ''Conviction'' ABC:n sivustolla 
* 
* ''Conviction'' TV.comissa
Light the Torch

**Light the Torch** (aiemmin nimellä **Devil You Know**) on kalifornialainen metalliyhtye. Yhtye perustettiin vuonna 2012 ja tunnetaan parhaiten Howard Jonesin nykyisenä yhtyeenä, sen jälkeen kun Jones jätti Killswitch Engagen vuonna 2012.

Yhtye oli vuodesta 2012–2017 asti Devil You Know -nimellä ja julkaisivat kaksi studioalbumia, mutta lakisyistä yhtye joutui vaihtamaan yhtyeen nimen. Yhtye päätti ottaa nimen Light the Torch, joka kuvasti yhtyeelle uutta alkua.

Yhtye julkaisi kolmannen albuminsa, samalla ensimmäisen Light the Torch-nimellä kantavan albuminsa *Revival* maaliskuussa 2018.

## Jäsenet
* Howard Jones – laulu (2012–)
* Francesco Artusato – soolokitaristi (2012–)
* Ryan Wombacher – basso, taustalaulu (2013–)
* Mike Sciulara – rummut (2018–)

### Entiset jäsenet
* John Sankey – rummut (2012–2017)

### Kiertuejäsenet
* Nick Augusto – rummut (2016–2017)
* Roy Lev-Ari – (2013–2015)

## Diskografia
**Devil You Know** nimellä julkaistut:
* 
* 

**Light the Torch** nimellä julkaistut:
* 
* 

## Yhtyeen esiintymiset suomessa
* 2. marraksuuta 2015 Helsingin jäähalli, Helsinki

## Aiheesta muualla
*
Splitting Up Together

**Splitting Up Together** on yhdysvaltalainen tilannekomediasarja, joka perustuu tanskalaiseen Mette Heenon, Mie Andreasenin ja Hella Joofin luomaan komediasarjaan *Bedre skilt end aldrig*.

ABC lopetti sarjan tilaamisen toisen tuotantokauden jälkeen.

## Näyttelijät

## Tuotanto
Elokuussa 2016 ABC ilmoitti tilanneensa pilottijakson *Splitting Up Together* -sarjalle, jonka käsikirjoittajaksi valittiin Emily Kapnek.

ABC vahvisti tilanneensa ensimmäisen tuotantokauden sarjalle 11. toukokuuta 2017. ABC tilasi toisen tuotantokauden toukokuussa 2018 ja myöhemmin lokakuussa tilasi sille kolme lisäjaksoa.

Toukokuussa 2019 ABC ilmoitti ettei sarja tule saamaan kolmatta tuotantokautta.

## Lähteet

## Aiheesta muualla
* ''Splitting Up Together'' ABC:n sivustolla 
*
Luettelo Turku-aiheisista kappaleista

**Turku-aiheisiksi kappaleiksi** lasketaan tässä luettelossa musiikkikappaleet, joiden nimessä tai sanoituksessa mainitaan Turku tai jokin yksiselitteisesti Turkuun liittyvä paikka tai asia.

## Luettelo

## Lähteet
* Suomen Äänitearkisto ry 
* Discogs-levytietokanta
* Lauluja Turusta, Wikisitaatit, koonnut Risto Rekola
* Fono.fi, Yleisradion äänitetietokanta

## Aiheesta muualla
**Lauluja Turusta : Turku-aiheinen laulukirja*, toim. Vuokko Valkamo, Turkuseura 2003. .
Jan Evangelista Purkyně

**Jan Evangelista Purkyně** (myös muodossa **Johannes Evangelista Purkinje**, 18. joulukuuta 1787 Libochovice – 18. heinäkuuta 1869 Praha) oli tšekkiläinen fysiologian ja anatomian tutkija. Hän löysi vuonna 1839 sydämen sähköisen järjestelmän pienimmät haarat eli Purkinjen syyt. Löydön avulla voitiin selvittää sydämen sähköisten impulssien toiminta. Hän teki myös useita muita muun muassa hermoston toimintaa selvittänyttä mikroskooppisen anatomian löytöä. Purkyně teki tärkeimmät tutkimuksensa vuosina 1823–1849 Wrocławin (Breslaun) yliopiston professorina. Vuonna 1849 hänet kutsuttiin Prahaan Kaarlen yliopiston professoriksi.  Tšekin pohjoisosassa Ústí nad Labem -nimisessä kaupungissa toimiva yliopisto käyttää nimeä *Univerzita Jana Evangelisty Purkyně v Ústí nad Labem*.

## Purkyněn julkaisuja
**Beiträge zur Kenntnis des Sehens in subjektiver Hinsicht* (1819–1825)
**Beobachtungen und Versuche zur Psychologie der Sinne* (1823–1826)

## Lähteet

## Aiheesta muualla
Salibandyn miesten Suomen Cup 2018–2019

**Miesten TEHO Sport Suomen Cupin kausi 2018–2019** on Suomen Cupin 30. kausi. Kaudelle 2017–2018 tehdyn uudistuksen vuoksi kaikki 28 pääsarjajoukkuetta ovat mukana miesten cupissa.

## 1. kierros

## 2. kierros

## 3. kierros

## 4. kierros ja Divarikierros

## 5. kierros ja liigakierros
5. kierroksen ja liigan cup-kierroksen voittajat etenevät 6. kierrokselle

### Salibandyliigan cup-kierros

## 6. kierros

## Puolivälierät

## Välierät

## Finaali
Suomen Cupin finaali pelattiin Tampere Areenalla 16.2. yhdessä naisten finaalin kanssa.

### Aluefinaalit
Aluefinaaleissa pelaavat vastakkain jokaisen alueen cupissa pisimmälle edenneet 2.-6. divisioonan joukkueet. Aluefinaalin voittaja saa 1 000 €. Kaudella 2018–2019 kaikki aluefinaaliin päässeet joukkueet pelaavat |II-divisioonassa

**Etelä**

**Itä**Kaudella 2018–2019 ei pelata Itä-Suomen aluefinaalia.

**Länsi**

**Pohjoinen**

## Lähteet
* https://salibandy.fi/tulokset/#/sarja/miesten-suomen-cup-yksittaiset-ottelut/3957
* https://salibandy.fi/huippu-urheilu/suomen-cup/miehet/
* https://salibandy.fi/uutiset/huippu-urheilu-uutiset/sami-johansson-iski-jatkoajalla-classic-toisen-kerran-perakkain-salibandyn-cupmestari/
* https://salibandy.fi/uutiset/huippu-urheilu-uutiset/30-vuotias-suomen-cup-huipentuu-neljalla-paikkakunnalla/
USS Tonawanda

**USS Tonawanda** voi tarkoittaa seuraavia Yhdysvaltain laivaston aluksia:
*USS Tonawanda (1864), Miantonomoh-luokan monitori
*USS Tonawanda (AT-89), Cohoes-luokan verkonlaskija.
USS Osage

**USS Osage** voi tarkoittaa seuraavia Yhdysvaltain laivaston aluksia:
*USS Osage (1863), Neosho-luokan monitori
*USS Osage (LSV-3), Osage-luokan maihinnousualus.
USS Canonicus

**USS Canonicus** voi tarkoittaa seuraavia Yhdysvaltain laivaston aluksia:
*USS Canonicus (1863), Canonicus-luokan monitori
*USS Canonicus (ID-1696), miinalaiva
*USS Canonicus (YT-187), hinaaja
*USS Canonicus (ACM-12), Camanche-luokan miinalaiva.
USS Monterey

**USS Monterey** voi tarkoittaa seuraavia Yhdysvaltain laivaston aluksia:
*USS Monterey (1862), monitori
*USS Monterey (BM-6), monitori
*USS Monterey (CVL-26), Independence-luokan kevyt lentotukialus
*USS Monterey (CG-61), Ticonderoga-luokan ohjusristeilijä.
USS Catawba

**USS Catawba** voi tarkoittaa seuraavia Yhdysvaltain laivaston aluksia:
*USS Catawba (1864), Canonicus-luokan monitori
*USS Catawba (YT-32), hinaaja ex- *Howard Greene*
*USS Catawba (AT-68),  Navajo-luokan hinaaja nimetty ennen palvelukseenotto *USS Arapahoksi*
*USS Catawba (ATA-210), Sotoyomo-luokan hinaaja
*USNS Catawba (T-ATF-168), Powhatan-luokan hinaaja.
Liikkuva Laulureppu

**Liikkuva Laulureppu** on oululainen lastenyhtye, joka perustettiin vuonna 2009. Liikkuva Laulureppu on julkaissut neljä albumia "Karkkikone" 2011, "Hattaroita ja hernesoppaa" 2012, "Musikaalinen vuosi" 2014 ja "Erilaista elämää" 2017.